
	ชื่อคณะ
	นิสิตคณะพาณิชยศาสตร์และการบัญชี จุฬาลงกรณ์มหาวิทยาลัย

	วัตถุประสงค์
	· เพื่อให้นิสิตเรียนรู้แนวทางการพัฒนาชุมชนอย่างยั่งยืน จากโครงการพัฒนาดอยตุงฯ
· เพื่อให้นิสิตได้เรียนรู้เทคนิค และทักษะในการลงพื้นที่เพื่อพัฒนาชุมชน 
· เพื่อให้นิสิตได้สืบสานแนวพระราชปณิธานของพระบาทสมเด็จพระปรมินทรมหาภูมิพลอดุลยเดช และสมเด็จพระศรีนครินทราบรมราชชนนี ในการพัฒนาชุมชนอย่างยั่งยืน
· เพื่อสร้างแรงบันดาลใจในการพัฒนาชุมชนให้แก่นิสิตและสามารถนำองค์ความรู้ไปปรับใช้กับกิจกรรมของนิสิตที่ลงไปทำกับชุมชน

	ประเภทหลักสูตร
	หลักสูตรระดับพื้นฐาน

	ระยะเวลา
	4 วัน 2 คืน (ใช้ในการเดินทาง 2 วัน เดินทางมาและเดินทางกลับ)

	รายละเอียดคณะ
	จำนวน 28 คน อาจารย์ 2 คน เจ้าหน้าที่ 2 คน และนิสิต 24 คน (เป็นนิสิต ปี 1-3 กำลังจะเข้าชมรม SIFE ที่จะลงไปทำกิจกรรมช่วยเหลือชาวบ้าน ในด้านธุรกิจ ทำแผน ต่อยอด เพิ่มมูลค่าสินค้า หาตลาด บัญชีต้นทุนกำไร)


………………………………………………………….

ร่าง กำหนดการศึกษาดูงาน
นิสิตคณะพาณิชยศาสตร์ และการบัญชี จุฬาลงกรณ์มหาวิทยาลัย
ณ โครงการพัฒนาดอยตุง (พื้นที่ทรงงาน) อันเนื่องมาจากพระราชดำริ จ.เชียงราย
มูลนิธิแม่ฟ้าหลวง ในพระบรมราชูปถัมภ์
ระหว่างวันที่ 25 - 28 พฤษภาคม  2561

	วันที่/เวลา
	กำหนดการ

	วันที่ 1  วันศุกร์ที่ 25  พฤษภาคม  2561

	07.20 น.
	เดินทางจากจุฬาลงกรณ์มหาวิทยาลัย กรุงเทพมหานครไปยังโครงการพัฒนาดอยตุง (พื้นที่ทรงงาน) อันเนื่องมาจากพระราชดำริ จ.เชียงราย (โดยรถตู้ 3 คัน)

	19.30 – 20.30
	เดินทางถึงโครงการพัฒนาดอยตุงฯ รับประทานอาหารค่ำ ณ ศาลาลีลาวดี

	20.30 
	เข้าที่พักดอยตุงลอด์จและพักผ่อนตามอัธยาศัย


	วันที่ 2  วันเสาร์ที่ 26  พฤษภาคม  2561

	07.00 – 08.00
	รับประทานอาหารเช้า 

	08.00 – 08.10
	เดินทางไปยังห้องประชุม VIP

	08.10 – 09.00
	ศึกษาดูงานศูนย์ข้อมูลโครงการพัฒนาดอยตุงฯ 
    "การพัฒนาที่มีประสิทธิผล ต้องเริ่มจาก "ข้อมูลจริง" และ "การพัฒนาต้องวัดผลได้" โดยการวัดผลอย่างต่อเนื่อง"
· การสำรวจข้อมูลสภาพเศรษฐกิจ – สังคมเพื่อออกแบบกิจกรรมการพัฒนาและการบริหารจัดการการใช้พื้นที่อย่างเหมาะสม
· การสำรวจพื้นที่โดยใช้ GPS และการรับรองจากชุมชน
· การใช้เอกสารสิทธิ์อย่างไม่เป็นทางการสร้างความเป็นเจ้าของพื้นที่
· การสำรวจข้อมูลประจำปี และความต่อเนื่องในการติดตามประเมินผล
· ตัวชี้วัดผลการพัฒนาโดยใช้คนเป็นศูนย์กลาง การพัฒนาต้องวัดผลได้

	09.00 – 09.45
	ชมหอแห่งแรงบันดาลใจ
   "เรื่องราวของราชสกุลมหิดล ผ่านพระราชจริยวัตร ปรัชญา และหลักการทรงงานที่เรียบง่าย พระวิริยะอุตสาหะ ที่มุ่งพัฒนาชีวิตความเป็นอยู่ที่ดีของคนไทย และสร้าง ประโยชน์สุขแก่แผ่นดิน ที่ต่างทรงเป็นแรงบันดาลใจให้กันและกัน เพื่อให้คนไทย โดยเฉพาะคนรุ่นใหม่ ได้เรียนรู้และเข้าใจ บทบาทของราชสกุลมหิดล ที่มีต่อคนไทยและแผ่นดิน อีกทั้งสร้างแรงบันดาลใจ และจุดประกาย ให้ผู้ที่มาเยี่ยมชมคิดดี มุ่งมั่นประพฤติดี ปฏิบัติดี เพื่อประโยชน์ของส่วนรวมต่อไป"  

	09.45 – 10.00
	เดินทางไปยังแปลงปลูกป่าเศรษฐกิจ นวุติ ไซต์ 1

	10.00 – 11.00
	ศึกษาดูงานแปลงปลูกป่าเศรษฐกิจ แมคคาเดเมีย กาแฟอาราบิก้าดอยตุง และโรงงานแปรรูปแมคคาเดเมีย
   "ความร่วมมือระหว่างภาครัฐ ภาคเอกชน มูลนิธิฯ และชุมชน เพื่อให้คนกับป่าอยู่ร่วมกันอย่างยั่งยืน - บริษัทนวุติ จำกัด ก่อตั้งขึ้นในปี พ.ศ. 2532 เป็นความร่วมมือกับภาคเอกชน ดำเนินการปลูกป่าเศรษฐกิจในพื้นที่โครงการพัฒนาดอยตุง โดยเลือกพืชที่ผลผลิตมีมูลค่าทางเศรษฐกิจสูง สามารถนำไปแปรรูปและเพิ่มมูลค่าได้อย่างต่อเนื่อง สามารถสร้างรายได้ให้คนดูแลในระยะยาว พืชเศรษฐกิจที่โครงการพัฒนาดอยตุงฯ เลือกมาส่งเสริมคือ กาแฟพันธุ์อาราบิก้า และแมคคาเดเมีย ปัจจุบันกลายเป็นต้นแบบของการดำเนินธุรกิจเพื่อสังคม" 
· การพัฒนาเชิงพื้นที่
· ป่าเศรษฐกิจ การเพิ่มมูลค่า และห่วงโซ่การเพิ่มมูลค่า
· บูรณาการการพัฒนาด้านเศรษฐกิจ สังคม สิ่งแวดล้อม
· ความร่วมมือ PPP รัฐ เอกชน ชุมชน; CSR

	11.00 – 11.15
	เดินทางไปยังพระตำหนักดอยตุง

	11.15 – 12.00
	ชมพระตำหนักดอยตุง
 "พระตำหนักดอยตุงเป็นที่ประทับและที่ทรงงานของสมเด็จย่า เพื่อพระองค์จะได้สังเกตและทำงานพัฒนาอย่างใกล้ชิด “บ้านที่ดอยตุง” เกิดจากพระราชกระแสรับสั่ง “ถ้าไม่มีโครงการพัฒนาดอยตุงฯ ฉันจะไม่สร้างบ้านอยู่ที่นี่” พระตำหนักดอยตุงจึงเป็นสัญลักษณ์แสดงความเรียบง่ายและการทรงงานหนักเพื่อพสกนิกรของพระองค์"

	12.00 – 13.00
	รับประทานอาหารกลางวัน ณ ครัวตำหนัก

	13.00 – 13.30
	เดินทางไปยังศูนย์ผลิต และจำหน่ายงานมือ

	13.30 – 15.30
	ศึกษาดูงานศูนย์ผลิตและจำหน่ายงานมือ 

   “การสร้างงานสร้างอาชีพ - ศูนย์ฝึกอาชีพด้านหัตถกรรม ก่อตั้งขึ้นมาเพื่อให้ชาวบ้านมีรายได้ที่มั่นคง พอเพียง โดยการต่อยอดจากภูมิปัญญาเดิมของชาวบ้าน และเสริมในสิ่งที่ขาด โดยการให้วัตถุดิบที่มีคุณภาพ อุปกรณ์ที่ได้มาตรฐานเหมาะสมกับการทำงาน ตรวจสอบคุณภาพทุกขั้นตอน สำคัญคือผลิตภัณฑ์ต้องออกแบบตามที่ลูกค้าหรือตลาดต้องการ และชาวบ้านเองจะได้เรียนรู้การทำงานจากการปฏิบัติจริงด้วยตัวเอง เป็นการพัฒนาทักษะความชำนาญเพิ่มขึ้นไปอีกด้วย ซึ่งประกอบไปด้วย โรงงานทอผ้า เย็บผ้าและ โรงงานคั่วกาแฟดอยตุง เป็นการพัฒนาขั้นกลางน้ำ”

· การพัฒนาอย่างมีส่วนร่วมและการสร้างงานสร้างอาชีพให้คนในพื้นที่ (ผู้หญิง คนแก่ กลุ่มเสี่ยง)
· การเพิ่มมูลค่า การสร้างแบรนด์ ใช้ตลาดนำ และมาตรฐานการผลิต
· การบริหารจัดการและกระจายความเสี่ยง
· ความร่วมมือภาครัฐ เอกชน ชุมชน และธุรกิจเพื่อสังคม


	15.30 – 16.00
	เดินทางไปยังห้องประชุม VIP

	16.00 – 17.45
	ฟังบรรยายสรุป “เรื่องหลักการพัฒนาตามตำราแม่ฟ้าหลวง”  
โดยคุณอมรรัตน์  บังคมเนตร ผู้จัดการส่วนตอนรับและเผยแพร่องค์ความรู้  
มูลนิธิแม่ฟ้าหลวงฯ    ณ ห้องประชุม VIP

	17.45 – 18.00
	เดินทางไปยังศาลาลีลาวดี  ดอยตุงลอด์จ

	18.00 – 19.00
	รับประทานอาหารเย็น ณ ศาลาลีลาวดี

	19.00 – 20.30
	สรุปบทเรียนประจำวัน  ณ ห้องประชุมคลับ 31 

	20.30
	เข้าที่พัก และพักผ่อนตามอัธยาศัย

	วันที่ 3  วันอาทิตย์ที่ 27  พฤษภาคม  2561

	07.00 – 08.00
	รับประทานอาหารเช้า 

	08.00 – 09.10 
	เดินทางไปยังโรงเรียนบ้านผาเดื่อ ต.แม่สลองใน  อ.แม่ฟ้าหลวง จ.เชียงราย

	09.10 – 09.30
	ให้ข้อมูลที่มา และความสำคัญของการสร้างแท็งก์น้ำให้กับโรงเรียนบ้านผาเดื่อ โดยคุณถนอม ใจการ  ผู้จัดการโครงการภาคสนาม มูลนิธิแม่ฟ้าหลวงฯ

	09.30 – 12.00
	ทำกิจกรรมสร้างแท็งก์น้ำให้โรงเรียนบ้านผาเดื่อ ร่วมกับผู้ปกครองนักเรียน และชาวบ้านผาเดื่อ

	12.00 – 13.00 
	รับประทานอาหารกลางวันข้าวกล่อง 

	13.00 – 15.00
	สร้างแท็งก์น้ำ (ต่อ)

	15.00 – 16.30
	เดินทางไปยังกลับ แวะชมไร่ชาฉุยฟง

	16.30 – 17.10
	เดินทางไปยังดอยตุงลอด์จ 

	17.10 – 18.00
	พักผ่อนตามอัธยาศัย/ชมสวนแม่ฟ้าหลวง

	18.00 – 19.00
	รับประทานอาหารเย็น

	19.00 – 21.00
	สรุปบทเรียนประจำวัน

	21.00 
	เข้าที่พัก และพักผ่อนตามอัธยาศัย


	วันที่ 4  วันจันทร์ที่ 28  พฤษภาคม  2561

	06.30 – 07.30
	รับประทานอาหารเช้า พร้อมเช็คเอ้าท์

	07.30 – 21.00
	ออกเดินทางจากโครงการพัฒนาดอยตุงฯ จ.เชียงราย กลับไปยังจุฬาลงกรณ์มหาวิทยาลัย กรุงเทพฯ

	21.00
	เดินทางถึงจุฬาลงกรณ์มหาวิทยาลัย โดยสวัสดิภาพ


หมายเหตุ: 

· กำหนดการสามารถเปลี่ยนแปลงได้ตามความเหมาะสม
· ไม่อนุญาตให้ดื่มเครื่องดื่มแอลกอฮอล์ระหว่างการศึกษาดูงาน
· ไม่อนุญาตให้ถ่ายวิดีโอในสถานที่ศึกษาดูงาน และถ่ายภาพในบางจุดศึกษาดูงาน
· การเตรียมตัว
· ชุดสุภาพ รองเท้าสวมใส่สบาย หุ้มส้น เช่น รองเท้าผ้าใบ ที่เหมาะสำหรับการเดินในพื้นที่ลาดชันและเปียกน้ำได้ 
· อุปกรณ์กันแดด/หนาว/ฝน เช่น หมวก เสื้อกันลม ร่มพับ
· เตรียมชุดพร้อมเปื้อน 1 ชุด ในวันที่ทำกิจกรรมกับชาวบ้าน เช่นรองเท้าหุ้มส้น กางเกงขายาว เสื้อแขนยาว หมวกกันแดด
	หลักสูตรการศึกษาดูงานด้านการพัฒนาตามตำราแม่ฟ้าหลวง                                                                                                             สำหรับนิสิตคณะพาณิชยศาสตร์ และการบัญชี  จุฬาลงกรณ์มหาวิทยาลัย ประจำปี 2561

